CELEX: 62017TA0571
Language: ro
Date: 2020-04-02 00:00:00
Title: Cauza T-571/17: Hotărârea Tribunalului din 2 aprilie 2020 – UG/Comisia [„Funcție publică – Agenți contractuali – Contract pe perioadă nedeterminată – Articolul 47 litera (c) punctul (i) din RAA – Reziliere cu acordarea unui preaviz – Motive de reziliere – Conduită în serviciu și atitudine profesională incompatibile cu interesul serviciului – Eroare vădită de apreciere – Controlul exactității materiale a elementelor de fapt – Lipsă de elemente de probă – Răspundere – Prejudiciu material – Plata salariilor datorate”]

25.5.2020   
            
            
               RO
            
            
               Jurnalul Oficial al Uniunii Europene
            
            
               C 175/10
            
         
      Hotărârea Tribunalului din 2 aprilie 2020 – UG/Comisia
      (Cauza T-571/17) (1)
      
      („Funcție publică - Agenți contractuali - Contract pe perioadă nedeterminată - Articolul 47 litera (c) punctul (i) din RAA - Reziliere cu acordarea unui preaviz - Motive de reziliere - Conduită în serviciu și atitudine profesională incompatibile cu interesul serviciului - Eroare vădită de apreciere - Controlul exactității materiale a elementelor de fapt - Lipsă de elemente de probă - Răspundere - Prejudiciu material - Plata salariilor datorate”)
      (2020/C 175/11)
      Limba de procedură: franceza
      
         Părțile
      
      
         Reclamantă: UG (reprezentanți: M. Richard și P. Junqueira de Oliveira, avocați)
      
         Pârâtă: Comisia Europeană (reprezentanți: G. Berscheid, L. Radu Bouyon și B. Mongin, agenți)
      
         Obiectul
      
      Cerere întemeiată pe articolul 270 TFUE, prin care se solicită, pe de o parte, anularea deciziei din 17 octombrie 2016 prin care Oficiul „Infrastructuri și logistică din Luxemburg” (OIL) al Comisiei a reziliat contractul de angajare al reclamantei în temeiul articolului 47 litera (c) punctul (i) din Regimul aplicabil celorlalți agenți ai Uniunii Europene cu efect de la 20 august 2017, și, pe de altă parte, repararea prejudiciului material pretins suferit de reclamantă din cauza acestei decizii, precum și a prejudiciului moral pe care ea l-ar fi suferit din cauza tratamentului degradant care i-a fost aplicat ca urmare a activității sale sindicale și a faptului că și-a luat concediu parental
      
         Dispozitivul
      
      
                  1)
               
               
                  Anulează decizia Comisiei Europene din 17 octombrie 2016 privind încetarea contractului pe durată nedeterminată al doamnei UG.
               
            
                  2)
               
               
                  Părțile vor transmite Tribunalului, în termen de trei luni de la pronunțarea prezentei hotărâri interlocutorii, fie cuantumul stabilit de comun acord al compensației pecuniare legate de nelegalitatea deciziei din 17 octombrie 2016, fie, în lipsa unui acord, concluziile lor cu privire la acest cuantum.
               
            
                  3)
               
               
                  Respinge în rest acțiunea.
               
            
                  4)
               
               
                  Cererea privind cheltuielile de judecată se soluționează odată cu fondul.
               
            
         (1)  JO C 357, 23.10.2017.